Zoran Šerbedžija
Zoran Šerbedžija (rođen u Sarajevu) jeste sarajevski i njemački gitarist, pjevač, tekstopisac i producent. Tokom muzičke karijere svirao je i pjevao u nekim od značajnih pop rok sastava iz bivše Jugoslavije. Tako je 1988. kao gitarist prešao u grupu Valentino s kojom je snimio album No. 4, a zatim je iste godine svirao bas-gitaru na trećem albumu Crvene jabuke "Sanjati". Bio je tonski inženjer na prvom albumu rok grupe Bombaj štampa, a na drugom albumu "Ja mnogo bolje letim sam" svirao je električnu gitaru. Također, svirao je i sa raznim muzičarima kao što su Gino Banana, Žanil Tataj, Dušan Svilar, Goca Tržan, Čika Joca & Zmajevi i grupa Soko. Sarađivao je i sa Branimirom Štulićem kada su radili na snimanju albuma grupe Azra pod nazivom "Blase". Zajedno s hrvatskom pjevačicom Alkom Vujicom snimio je album,"Vrijeme za nas". Zoran Šerbedžija trenutno živi u Njemačkoj gdje radi kao gitarist, pjevač, tekstopisac i kompozitor. Sarađuje sa raznim umjetnicima kao što su bunjar hard rok grupe Scorpions Herman Rarebell, producent Ralf Goldkind ili njemački glumac Claude-Oliver Rudolph.